|  |  |
| --- | --- |
| GRBDOPIS | **OBČINA IZOLA – COMUNE DI ISOLA**  **župan – IL SINDACO**  *Sončno nabrežje 8 – Riva del Sole 8*  *6310 Izola – Isola*  *Tel: 05 66 00 100, Fax: 05 66 00 110*  *E-mail:* [*posta.oizola@izola.si*](mailto:posta.oizola@izola.si)  *Web:* [*http://www.izola.si/*](http://www.izola.si/) |

Številka: 354-71/2018

Datum: 7. 1. 2019

**ČLANOM OBČINSKEGA SVETA**

**OBČINE IZOLA**

**Zadeva:** Odlok o razveljavitvi Odloka o ravnanju s plodno zemljo

**Obrazložitev**

Odlok o ravnanju s plodno zemljo (Uradne objave Občine Izola, št. 41/1990) je Občinski svet Občine Izola sprejel na seji dne 20. decembra 1990. S tem odlokom se je določilo način ravnanja s plodno zemljo, ki je odstranjena pri vseh gradbenih in drugih posegih v zemljišče na območju občine Izola.

Odlok je bil popravljen dne 14. januarja 1991 (Uradne objave občine Izola, št. 2/91), in sicer v uvodnem delu odloka in v 9. členu, ki se nanaša na denarne kazni.

To področje je sedaj obravnavano v 9. členu Zakona o kmetijskih zemljiščih (Uradni list RS, št. [71/11](http://www.uradni-list.si/1/objava.jsp?sop=2011-01-3086) – uradno prečiščeno besedilo, [58/12](http://www.uradni-list.si/1/objava.jsp?sop=2012-01-2468), [27/16](http://www.uradni-list.si/1/objava.jsp?sop=2016-01-1075), [27/17](http://www.uradni-list.si/1/objava.jsp?sop=2017-01-1446) – ZKme-1D in [79/17](http://www.uradni-list.si/1/objava.jsp?sop=2017-01-3781)), ki določa, da je rodovitna zemlja material površinskega sloja tal, ki zaradi fizikalnih, kemičnih in mikrobioloških lastnosti omogoča rast rastlin in jo je treba varovati pred trajno izgubo. Tista rodovitna zemlja, ki je odrinjena pri gradbenih posegih, pa naj se uporabi za izboljšanje kmetijskih zemljišč, urejanje javnih zelenih površin ali sanacijo degradiranih območij, razen kadar se rodovitna zemlja uporabi za ureditev okolice objekta, zaradi gradnje katerega je bila odrinjena.

Glede na navedeno je potrebno Odlok iz leta 1991 z ustreznim postopkom razveljaviti.

**Finančne posledice**

Sprejem predlaganega odloka ne bo imel obremenitev za občinski proračun.

**Predlog sklepa:** Na osnovi podane obrazložitve Občinskemu svetu predlagamo, da sprejme Odlok o razveljavitvi Odloka o ravnanju s plodno zemljo (Uradne objave občine Izola, št. 41/1990, 2/1991), po skrajšanem postopku.

Obrazložitev pripravila:

Višja svetovalka

mag. Irena Prodan

Vodja UGDIKR Župan

mag. Tomaž Umek Danilo Markočič, mag.

Priloge:

* predlog Odloka o razveljavitvi Odloka o ravnanju s plodno zemljo (Uradne objave občine Izola, št. 41/1990, 2/1991),
* fotokopija Odloka o ravnanju s plodno zemljo (Uradne objave Občine Izola, št. 41/1990),
* fotokopija popravka Odloka o ravnanju s plodno zemljo (Uradne objave občine Izola, št. 2/1991).

Obrazložitev prejmejo:

1. člani OS,
2. Urad za gospodarske dejavnosti, investicije in komunalni razvoj, tu,
3. zbirka dokumentarnega gradiva.

Predlog

OBČINA IZOLA - COMUNE DI ISOLA

OBČINSKI SVET

Na podlagi 30. in 101. člena Statuta občine Izola– uradno prečiščeno besedilo (Uradne objave Občine Izola, št. 5/18), je Občinski svet občine Izola na svoji …. redni seji, dne …., sprejel

**ODLOK**

**o razveljavitvi Odloka o ravnanju s plodno zemljo**

1. člen

Odlok o ravnanju s plodno zemljo (Uradne objave občine Izola, št. 41/1990, 2/1991) se razveljavi.

2. člen

Ta odlok začne veljati petnajsti dan po objavi v Uradnih objavah Občine Izola.

Številka: 354-71/2018

Datum: ….

Župan

Danilo Markočič, mag.